Noi imagini cu stadioanele Ghencea, Giuleşti şi Arcul de Triumf.
Compania Naţională de Investiţii a postat noi imagini care arată stadiul în care se află arenele Ghencea, Giuleşti şi Arcul de Triumf. Stadioanele au fost construite pentru Euro2020, turneul fiind însă amânat pentru anul următor. Arena din Ghencea este cea aflată cel mai aproape de finalizare. Cele 3 arene vor fi folosite pentru antrenamentele naţionalelor care vor fi prezente la Campionatul European de anul viitor.
Lucrările la cele 3 arene aflate în construcţie în Bucureşti se apropie de final. Noua arenă din Ghencea este în ultima parte a construcţie, iar imaginile publicate astăzi de Compania Naţională de Investiţii dezvăluie o surpriză.Pe faţada stadionului a început inscripţionarea numelor jucătorilor care au câştigat Cupa Campionilor Europeni în 1986. La arena Arcul de Triumf a început montarea scaunelor.Cel mai mult de lucru a rămas la arena Giuleşti unde acum se finalizează tribunele.